
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/107/2010
	                                    Bucureşti, 28.04.2010 

                          PL x. 169/2010


RAPORT 

asupra proiectului de Lege privind aprobarea Ordonanţei Guvernului nr.10/2010 pentru prorogarea unor termene prevăzute de Ordonanţa de urgenţă a Guvernului nr.67/2009 privind aprobarea scoaterii din rezervele de stat a unor cantităţi de petrol pentru turboreactoare, care vor fi acordate, cu titlu gratuit Ministerului Apărării Naţionale şi Ministerului Administraţiei şi Internelor, precum şi pentru stabilirea regimului taxei pe valoarea adăugată şi al accizelor pentru unele cantităţi de combustibili
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege privind aprobarea Ordonanţei Guvernului nr.10/2010 pentru prorogarea unor termene prevăzute de Ordonanţa de urgenţă a Guvernului nr.67/2009 privind aprobarea scoaterii din rezervele de stat a unor cantităţi de petrol pentru turboreactoare, care vor fi acordate, cu titlu gratuit Ministerului Apărării Naţionale şi Ministerului Administraţiei şi Internelor, precum şi pentru stabilirea regimului taxei pe valoarea adăugată şi al accizelor pentru unele cantităţi de combustibili,  trimis cu adresa nr. PL.x. 169 din 13 aprilie 2010 şi înregistrat cu nr. 32/107 din 13.04.2010. 


Consiliul Legislativ, cu nr. 62/27.01.2010, a avizat favorabil acest proiect de lege.


Comisia pentru industrii şi servicii, cu nr. 23/96 din 27.04.2010 a avizat favorabil acest proiect de lege.
Comisia pentru buget, finanţe şi bănci, cu nr. 185 din 27.04.2010 a avizat favorabil acest proiect de lege.


Proiectul are ca obiect de reglementare aprobarea Ordonanţei de urgenţă a Guvernului nr. 10/2010 prin care se urmăreşte amânarea la plată a TVA şi a accizelor aferente cantităţii de combustibili scoşi din rezervele de stat pentru Ministerul Administraţiei şi Internelor, până la data de 30 iunie 2011.   

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3.  La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul secretar de stat Dan-Valentin Fătuloiu, şeful Departamentului ordine şi siguranţă publică şi domnul Cornel Ciocoiu director în Ministerul Administraţiei şi Internelor.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

5.  La lucrările Comisiei au fost prezenţi 23 deputaţi din totalul de 25 de membri.


În urma dezbaterilor, în şedinţa din 27 aprilie 2010, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma adoptată de Senat. 
Preşedinte, 

Costică CANACHEU 

consilier Daria Cotoc
